open-index/open-wikipedia-markdown huggingface dataset:
Majakka (tornitalo)

**Majakka** on vuonna 2019 valmistunut 134 metriä korkea tornitalo Helsingin Kalasatamassa. Se on ensimmäinen Redi-kokonaisuuden kahdeksasta suunnitellusta tornitalosta. Majakka on Suomen korkein asuintalo. Se on myös Suomen ensimmäinen yli 100 metriä korkea asuinrakennus, mikä on eräs pilvenpiirtäjän määritelmistä.

Majakassa on 282 asuntoa, joiden koot vaihtelevat 36–196 neliön välillä. Vain neljä asuntoa on yli sadan neliön kokoisia. Asukkaita on noin 500. Keskineliöhinta oli vuoden 2020 alussa 7&nbsp;250 euroa. Majakan yläosassa on asukkaita varten omat klubi- ja juhlatilat sekä sauna. Ylimpien kerrosten kalleimmat neliöt maksavat noin 16&nbsp;000 euroa.

## Suunnitelman ja toteutuneen ero
Alueen asemakaavan ja ennen rakentamista esiteltyjen havainnekuvien mukaan Majakan oli tarkoitus olla väriltään valkoinen. Todellisuudessa siitä tuli harmaa. Tapauksesta nousseen kohun jälkeen rakentamisen lupaehtoja muutettiin ja seuraavaksi rakennetun tornitalon, Loiston, väriä muutettiin aiempaa vaaleammaksi.

Majakka valmistui noin vuoden myöhässä alkuperäisestä aikataulusta. Tornitaloa ovat vaivanneet useat rakenteelliset ongelmat, kuten lasien huurtuminen ja asuntojen kuumuus.

## Vesivahinko ja ensimmäiset asukkaat
Ennen rakennuksen valmistumista siellä tapahtui vesivahinko, jossa yli 50 asuntoa vaurioitui lähes puolen tornin matkalta. Veden lähde oli 32-millinen työmaajohto, jonka liitos oli hajonnut ja josta vettä pääsi 6–7 tunnin ajan, koska työmaanousu oli jäänyt erehdyksessä yöksi sulkematta.

Ensimmäiset asukkaat muuttivat taloon 25. marraskuuta 2019. Muutot aikataulutettiin neljän viikon ajalle.

Kesällä 2022 Majakassa sattui uusi vesivahinko, joka poisti käytöstä kaikki hissit lähes vuorokaudeksi. 

## Palvelut
Majakasta on hissiyhteys kauppakeskus Rediin sekä Kalasataman metroasemalle. Talossa on hissejä kolme ja ne kulkevat 5 metriä sekunnissa, ollen nopeimmat asuintalokäyttöön tarkoitetut hissit Suomessa.

Majakassa on asukkaille oma aulapalvelu. Lisäksi asukkaiden käytössä on muun muassa pesula, kuntosali, polkupyörien huoltotila ja saunojen yhteydessä kattoterassilla ulkopalju sekä kesäkeittiö. Kaikki asunnot ovat kytkettynä 1&nbsp;000&nbsp;M/1&nbsp;000&nbsp;M laajakaistaan.

## Muut tornitalot
Redi-kokonaisuuden rakentuu kokonaisuudessaan kuusi muuta asuintornia sekä toimistotorni Horisontti. Loisto valmistui syyskuussa 2021, Lumo One syyskuussa 2022 ja Visio joulukuussa 2023.

Alun perin asuintorneja piti olla seitsemän sijaan kuusi, ja niiden nimet olivat Majakan ja Loiston lisäksi Kapteeni, Luotsi, Kartta ja Kompassi. Alkuperäistä suunnitelmaa kuitenkin muutettiin, kun Kompassi vaihdettiin Lumo Oneksi.

## Katso myös
* Tornitalot Suomessa

## Lähteet

## Aiheesta muualla

*Majakan kotisivut
*Majakan esite
Caterham CT03

**Caterham CT03** oli malesialaisen Formula 1 -talli Caterhamin käyttämä auto kaudella 2013. Autolla kilpailivat ranskalainen Charles Pic ja hollantilainen Giedo van der Garde. Tallin testikuljettajina toimi Heikki Kovalainen, Alexander Rossi ja Ma Qinghua, joista Kovalainen pääsi ajamaan kuusi, Rossi kaksi ja Qinghua kerran perjantain ensimmäisissä harjoituksissa. Talli ei kerännyt kauden aikana lainkaan MM-pisteitä ja hävisi myös pisteittä jääneelle Marussialle. Parhaimmaksi tulokseksi jäi 14:nes tila, jonka Pic ja van der Garde ajoivat kauden aikana kolmesti.

## Formula 1 -tulokset

## Lähteet

## Aiheesta muualla
Force India VJM06

**Force India VJM06** oli intialaisen Formula 1 -talli Force Indian käyttämä auto kaudella 2013. Autolla kilpailivat brittiläinen Paul di Resta ja saksalainen Adrian Sutil. Tallin testikuljettajana toimi James Calado, joka ajoi viidessä perjantain ensimmäisissä harjoituksissa.

## Formula 1 -tulokset

## Aiheesta muualla
Sauber C32

**Sauber C32** oli sveitsiläisen Formula 1 -talli Sauberin käyttämä auto kaudella 2013. Autolla kilpailivat saksalainen Nico Hülkenberg ja meksikolainen Esteban Gutiérrez. Testikuljettajina toimi Robin Frijns ja Sergei Sirotkin. Japanin GP:n ajan tallin vara ja -kolmoskuljettajana toimi Kimiya Satō.

## Formula 1 -tulokset

## Saavutukset

## Lähteet

## Aiheesta muualla
Fiat Croma (2005)

**Fiat Croma** (Typ 194) on Fiatin vuosina 2005–2011 valmistama ylemmän keskiluokan farmariauto. Se perustuu General Motorsin Epsilon-pohjalevylle, jota käytettiin myös muun muassa Opel Vectrassa ja Saab 9-3:ssa.

Vuoden 2005 Euro NCAP -kolaritestistä Croma sai tulokseksi täydet viisi tähteä.

Croma on hieman tavallista farmariautoa korkeampi, mikä tekee siitä tila-automaisen. Tavaratila on 500 litran suuruinen. Virtalukko on Saabien tavoin sijoitettu keskikonsoliin etuistuinten väliin. 

Moottorivaihtoehdot olivat 1,8- (140&nbsp;hv) ja 2,2-litraiset (145&nbsp;hv) bensiinimoottorit sekä 1,9- (120/150&nbsp;hv) ja 2,4-litraiset (200&nbsp;hv) Multijet-dieselit.

Croma sai vuoden 2007 lopussa kasvojenkohotuksen, jossa ulkonäköä muutettiin vastaamaan uutta Bravo-mallia. 

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla
Allahina

**Allahina** on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 190 kilometriä Narasta länteen. Kunnassa on 11&nbsp;600 ja keskuskylässä 3&nbsp;200 asukasta.

Allahinan kunnan pinta-ala on 1&nbsp;551 neliökilometriä. Se rajoittuu pohjoisessa Naran piirin Dogofryn ja idässä Dabon, etelässä Kayesin alueen Diéman piirin Dioumara Koussatan ja lännessä Nioron piirin Koréra Korén, Baniéré Korén ja Diarran kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole. Kasvillisuus on ruohosavannia ja pensaikkoa. Seutu kuuluu Sahelin vyöhykkeeseen.

Kuntaan kuuluu kahdeksan kylää. Asukkaat ovat soninkeja, maureja, fulbeja ja bambaroita. Yleisimmät kielet ovat soninke ja mauri.

Paikallisia elinkeinoja ovat maanviljely, karjanhoito, kaupankäynti ja käsityöammatit. Palveluihin kuuluu kahdeksan koulua ja terveyskeskus.

## Lähteet
S/S Hudiksvall

**S/S Hudiksvall** oli ruotsalainen postia kuljettanut höyrylaiva, jonka saksalainen sukellusvene upotti ensimmäisen maailmansodan aikana Selkämerellä Rauman edustalla 2. elokuuta 1916. Laiva oli matkalla Tukholmasta Mäntyluotoon, kun saksalainen sukellusvene pysäytti sen. Laivan 22 hengen miehistö pakotettiin siirtymään pelastusveneisiin, ja sen jälkeen sukellusvene tulitti tykillään laivaa. Lähistöllä ollut S/S ''Astrid'' pelasti laivan miehistön. Heidät kuljetettiin sitten Öregrundiin, josta ruotsalaisen Svea-varustamon S/S ''Carl XV'' vei heidät Tukholmaan. S/S *Hudiksvall* syttyi palamaan tykkitulituksessa mutta ei heti uponnut vaan jäi ajelehtimaan. 6. elokuuta sen nähtiin Örskärin lähellä ajelehtivan etelään päin ja olevan uppoamaisillaan.

Laivalla oli ollut lastina myös Venäjällä olleille saksalaisille sotavangeille tarkoitettuja paketteja, mutta sukellusveneen päällikkö päätti siitä huolimatta tuhota aluksen. Laivan lastina oli kahvia, koneita, terästä ja 750 kollia postia, joista 650 kollia oli Ranskasta ja Englannista Venäjälle lähetettyä arvopostia ja 100 kollia sotavangeille tarkoitettua postia. Postilastin kokonaisarvo oli useita miljoonia. S/S *Hudiksvall* oli aiemmin heinäkuussa tuonut Raumalta Tukholmaan lastina Saksassa olleille venäläisille sotavangeille tarkoitettuja paketteja.

## Laivan historiaa

S/S *Hudiksvall*, alun perin nimeltään S/S *Berzelius*, valmistui vuonna 1849 Motalan telakalta Norrköpingissä. Laivan pituus oli 48,01 metriä, leveys 7,16 metriä ja syväys 3,58 metriä. Vetoisuus oli 473 bruttorekisteritonnia. Laivassa oli alun perin 2-sylinterinen 120 hevosvoiman höyrykone, mutta vuonna 1878 se korvattiin kahdella Lindbergin kompoundihöyrykoneella, joiden yhteisteho oli 280 hevosvoimaa. Laiva liikennöi aluksi Tukholmasta Pohjanlahden Ruotsin puoleisiin rannikkokaupunkeihin aina Haaparannalle saakka poiketen myös Suomen puolella Vaasassa. Kesällä 1851 se kuljetti matkustajia Tukholmasta Lontoon maailmannäyttelyyn ja takaisin.

Laiva myytiin 1878, ja sen uudeksi nimeksi tuli S/S *Örnsköldsvik*. Samassa yhteydessä laivaa korjattiin, ja sen pääkone uusittiin. Vuonna 1882 laivan nimeksi tuli S/S *Hudiksvall*, ja se alkoi liikennöidä Tukholman–Gävle–Hudiksvall-linjalla. Tämä liikenne jatkui aina ensimmäiseen maailmansotaan saakka.

## Lähteet
Teruzuki (1941)

**Teruzuki** () oli keisarillisen Japanin laivaston Akizuki-luokan hävittäjä toisessa maailmansodassa.

## Valmistus

Alus tilattiin Mitsubishin Nagasakin telakalta, missä köli laskettiin 13. marraskuuta 1940. Alus laskettiin vesille 21. marraskuuta 1941 ja otettiin palvelukseen 31. elokuuta 1942 päällikkönään komentaja Orita Tsuneo, joka oli aiemmin *[[Hamakaze]]n* päällikkönä.

## Palvelus
Alus oli 8.-30. syyskuuta miehistönkoulutuksessa Yokosukassa ja liitettiin 7. lokakuuta Japanina 3. laivaston 10. hävittäjälaivueen 61. hävittäjäviirikköön. Alus lähti 10. lokakuuta Yokosukasta Trukille, jonne se saapui 14. lokakuuta. Alus liittyi laivastoon merellä Salomoninsaarten pohjoispuolella laivastoon, jonka mukana se osallistui 26.-27. lokakuuta Santa Cruz -saarten taisteluun suojaten amiraali Chūichi Nagumon osastoa. Taistelun jälkeen se saattoi vaurioituneen lentotukialus *[[Zuihō]]n* pois alueelta. Yhdysvaltain Consolidated PBY Catalinan pudottama pommi räjähti aluksen vierellä, jolloin aluksella sai surmansa seitsemän miehistönjäsentä ja aluksen runko vaurioitui lievästi. Alus saapui 29. lokakuuta korjausalus *[[Akashi (1938)|Akashin]]* kanssa Trukille korjattavaksi.

Alus osallistui 12.-13. marraskuuta Guadalcanalin ensimmäiseen meritaisteluun, jossa se oli amiraali Hiroaki Aben tulitukiosaston saattajana. Alus osui jokaiseen vastassa olleeseen seitsemään liittoutuneiden alukseen. Auringon noustua alus saattoi vaurioitunutta taistelulaiva *[[Hiei (1912)|Hieitä]]*. Guadalcanalin toisessa meritaistelussa 14.-15. marraskuuta alus kuului amiraali Nobutake Kondōn tulitukiosaston saattajiin. Myöhemmin alus suojasi *[[Asagumo (1937)|Asagumon]]* kanssa raskaita pinta-aluksia. Se auttoi liikuntakykynsä menettänyttä *[[Kirishima (1913)|Kirishimaa]]* sekä lopulta *Asagumoa* ja *[[Samidare (1935)|Samidarea]]* evakuoimaan liikuntakyvyttömän aluksen eloonjääneet. Alus saapui 18. marraskuuta Trukille, jossa siitä tehtiin 10. hävittäjälaivueen komentajan kontra-amiraali Kimura Susumun lippulaiva, kunnes *[[Agano (1941)|Agano]]* saapui 1. joulukuuta.

Alus vaurioitui lievästi osuttuaan Trukin edustalla riuttaan 3. joulukuuta. Se lähti 5. joulukuuta Shortlandsiin, jonne alus saapui 7. joulukuuta. Aluksesta tehtiin 2. hävittäjälaivueen komentajan kontra-amiraali Tanaka Raizon lippulaiva. Alus johti 11.-12. joulukuuta täydennystynnyreiden kuljetuksen Guadalcanalille. Partioidessaan rannikon läheisyydessa hitaalla nopeudella alus joutui Yhdysvaltain laivaston partioveneiden *[[PT-37]]* ja *[[PT-40]]* yllättämäksi. Alukseen osui torpedo, joka pysäytti sen. Aluksella syttynyt tulipalo raivosi seuraavat kolme tuntia, kunnes tuli saavutti syvyyspommit aiheuttaen tuhoisan räjähdyksen. Aluksella sai surmansa yhdeksän miehistönjäsentä. *[[Naganami]]* pelasti amiraali Tanakan ja 56 muuta eloonjäänyttä, *[[Arashi]]* 140 ja 156 eloonjäänyttä siirtyi pelastusveneillä Kamimboon Guadalcanalilla. Aluksenpäällikkö Orita oli pelastuneiden joukossa.

## Lähteet
*
*
*

### Viitteet
Elvira Madigan

**Elvira Madigan**, oikea nimi *Hedvig Antoinette Isabella Eleonore Jensen* (4. joulukuuta 1867 Flensborg (saks. *Flensburg*), Schleswig-Holstein silloisessa Preussissa (Saksa) – 19. heinäkuuta 1889 Nørreskov, Tåsinge, Tanska) oli tanskalainen sirkustaiteilija: hän oli nuorallatanssija, taitoratsastaja, jonglööri ja tanssija.

Nykyisin Elvira Madigan tunnetaan suhteestaan aateliseen rakuunaluutnanttiin Sixten Sparreen. Heidän kuolemansa herätti suurta huomiota, ja sitä käsitteli muiden joukossa Johan Lindström Saxon suurta suosiota saaneessa laulussaan, joka alkaa sanoilla "Sorgeliga saker hända".

Yhteisestä sopimuksesta Sparre ampui ensin Madiganin, sitten itsensä. Madiganin taskusta löytyi ruotsin, tanskan, norjan ja saksan sekakielellä kirjoitettu runo, joka on käännetty nykyruotsiksi:


En droppe föll i vattnet, 
förklingade blott sakta.
Och stället där den föll
omringades från krets till krets. 
Vad var det som där föll? 
och var’från kom den?
Det var ett liv blott,
och blott en död som kom
för att vinna sig ett spår.
– – – 
† Nu vilar vattnet åter.
:Hedvig


 
Laajalle levinneestä rakkaustarinasta tuli romanttisen rakkauden vertauskuva. Moralistinen ja viihdyttävä tarina kuvasi sirkusprinsessaa, jota piiritti aatelismies. Suosiota saaneesta tarinasta tehtiin lauluja ja runoja, ja siitä kerrottiin lehdissä. Klas Grönqvist on kirjassaan * En droppe föll – En bok om Elvira Madigan* (2013) esittänyt Sparren sairastaneen kaksisuuntaista mielialahäiriötä, sillä hän oli tuhlannut järjestelmällisesti omaisuutensa ja oli veloissa; hän oli irtaantunut perheestään ja asemaansa liittyvistä arvoista, ja suhdetta sirkustaiteilijaan pidetään sairauden ilmentymänä. Kathinka Lindhe puolestaan arvioi hänet kirjassaan *Sorgeliga saker hände: Elvira Madigan, Sixten och mig* narsistiseksi persoonallisuudeksi.

## Elvira Madigan kulttuurissa
Åke Ohberg on ohjannut tarinasta vuonna 1943 ensimmäisen elokuvaversion *[[Elvira Madigan (vuoden 1943 elokuva)|Elvira Madigan]]*, jossa pääosia näyttelevät hän itse ja Eva Henning. Sixten Sparren jälkeläisten painostuksesta etunimeksi tuli Christian.

Bo Widerbergin elokuvassa *[[Elvira Madigan (vuoden 1967 elokuva)|Elvira Madigan]]* (1967) pääosia näyttelevät Pia Degermark ja Thommy Berggren. Samana vuonna myös tanskalainen Poul Erik Møller Pedersen teki aiheesta 65-minuuttisen elokuvan, jossa Anne Mette Michelsen näyttelee Elvira Madigania.

## Lähteet

## Kirjallisuus
* Johan Lindström Saxon, *Elvira Madigans kärlekssaga och hur visan om henne kom till* (1932).

## Aiheesta muualla
 (useita versioita laulusta "Sorgeliga saker hända")
* Elvira Madigan  -sivusto  
* Elvira Madigan - Ett Tragiskt Kärleksdrama i en Svunnen Tid
Elvira Madigan (täsmennyssivu)

**Elvira Madigan** tarkoittaa seuraavia

*Elvira Madigan, sirkustaiteilija, joka kuoli yhdessä rakastettunsa Sixten Sparren kanssa
**[[Lemmen tuhoisa liekki]]* alkuperäiseltä nimeltään *Elvira Madigan*, vuoden 1943 elokuva, jonka on ohjannut Åke Ohberg
**[[Elvira Madigan (vuoden 1967 elokuva)|Elvira Madigan]]*, vuoden 1967 elokuva, jonka on ohjannut Bo Widerberg
* *[[Pianokonsertto nro 21 (Mozart)]]*, joka on saanut lisänimen *Elvira Madigan* Widerbergin elokuvan ansiosta
FK Mladá Boleslav

**FK Mladá Boleslav** on vuonna 1902 perustettu jalkapalloseura Mladá Boleslavista, Tšekistä. Sen edustusjoukkue pelaa Tšekin pääsarjassa.

FK Mladá Boleslav eteni UEFA-cupin lohkovaiheeseen kausina 2006–2007 ja 2007–2008.

## Saavutukset

* Tšekin cup (2): 2010–2011, 2015–2016

## Entisiä pelaajia
Suluissa vuodet seuran edustusjoukkueessa.
*  Milan Baroš (2015–2016)
*  Milan Škoda (2006)
*  Daniel Tchuř (2001–2002)
*  Fikru Teferra (2009)

## Entisiä valmentajia
Suluissa vuodet seuran edustusjoukkueen päävalmentajana.
*  Karel Jarolím (2014–2016)
*  Zdeněk Ščasný (2007–2008)

## Lähteet
Dilly (Mali)

**Dilly** on maalaiskunta ja sen keskuskylä Koulikoron alueen Naran piirissä Malissa. Se sijaitsee Naran ja Nioron välisen tien varrella 52 kilometriä Narasta länteen. Kunnassa on 38&nbsp;400 ja keskuskylässä 5&nbsp;100 asukasta.

Dillyn kunta rajoittuu idässä Naran piirin Korongan ja Ouagadoun, etelässä Niamanan ja Falloun ja lännessä Dabon ja Dogofryn kuntiin sekä pohjoisessa Mauritaniaan. Kuntaan kuuluu 55 kylää. Asukkaista 81 % on fulbeja ja 10,8 % bambaroita. Nomadeja on yksi neljäsosa.

Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit, hevoset ja siipikarja. Palveluihin kuuluvat koulut ja terveyskeskus.

## Lähteet
Suzutsuki (1942)

**Suzutsuki** () oli keisarillisen Japanin laivaston Akizuki-luokan hävittäjä toisessa maailmansodassa.

## Valmistus

Alus tilattiin Mitsubishin Nagasakin telakalta, missä köli laskettiin 15. maaliskuuta 1941. Alus laskettiin vesille 3. maaliskuuta 1942 ja otettiin palvelukseen vielä saman vuoden lopulla 29. joulukuuta.

## Palvelus
Alus siirrettiin reserviin 20. marraskuuta 1945 ja sijoitettiin aallonmurtajaksi heinäkuussa 1948.

## Lähteet

*
*
*

### Viitteet
Culoz

**Culoz** on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella. Kunnan alueella on 1&nbsp;534 metriä korkea vuori *Grand Colombier*.

## Historia
Kaksi culoz’laista puuseppää, veljekset Henri ja Léon Serpollet, olivat autoalan edelläkävijöitä. He ryhtyivät rakentamaan ensimmäisiä höyrykäyttöisiä autoja Culoz’ssa 1800-luvun lopulla. Veljeksien valmistama Serpolletin höyrykolmipyörä oli ensimmäisiä teollisesti valmistettuja autoja. Veljeksistä Léon tuli kuuluisammaksi, ja hän oli myös ensimmäinen ranskalainen, joka sai ajokortin.

## Nähtävyydet
Kunnan nähtävyyksiä on vuosina 1292–1316 rakennettu linna *Château de Montveran*.


Tiedosto:Grand_Colombier,_Ain,_France.jpg|Grand Colombier -vuori.
Tiedosto:TricycleSerpollet.jpg|Serpolletin höyrykolmipyörä.
Tiedosto:Tour_de_France_2016,_étape_15_-_Culoz_-_Château_de_Montvéran.JPG|Château de Montveran -linna.


## Lähteet

## Aiheesta muualla
Dare to Be Nina Sublatti

**Dare to Be Nina Sublatti** on Nina Sublatin esikoisalbumi, joka julkaistiin laulajan kotimaassa Georgiassa vuonna 2014. Se nousi kotimaansa albumimyynnin piikkipaikalle.YouTubessa vuonna 2015. Laulajan kotimaassa Georgiassa albumi 

Albumi julkaistiin myöhemmin YouTubessa vuonna 2015.

## Kappaleet
#Easy
#Give Me Some Time
#To The Empires
#Go Wrong
#Fall Out Law
#Cornflake Girl (Tori Amos -cover)
#Blue Jeans (Lana Del Rey -cover)
#Uninvited (Alanis Morissette -cover)
#Naiarevs (Irakli Charkviani -cover)
#Blower’s Daughter (Damien Rice -cover)

## Lähteet
Dogofry (Koulikoron alue)

**Dogofry** on maalaiskunta Koulikoron alueen Naran piirissä Malissa. Sen keskuskylä Ballé sijaitsee lähellä Mauritanian rajaa 170 kilometriä Narasta länteen. Kunnassa on 34&nbsp;700 ja keskuskylässä 6&nbsp;100 asukasta.

Dogofryn kunta rajoittuu idässä Naran piirin Dillyn ja etelässä Dabon ja Allahinan kuntiin, lännessä Kayesin alueeseen ja pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus on heinäsavannia ja pensaikkoa.

Kuntaan kuuluu 28 kylää. Asukkaat ovat soninkeja, maureja ja fulbeja.

Paikallisia elinkeinoja ovat maanviljely, karjanhoito, pienimuotoinen kaupankäynti ja kalankasvatus. Tärkeimmät viljelykasvit ovat hirssi, durra, maapähkinä, pavut ja teehibiskus. Palveluihin kuuluu joukko alakouluja, yläkoulu ja kolme terveyskeskusta.

## Lähteet
St1 Group

**St1 Group Oy** oli osa St1-konsernia ja se keskittyi nestemäisten polttoaineiden valmistamiseen, kehittämiseen, jalostamiseen ja myymiseen Ruotsissa. Sen sisarkonserni St1 Nordic Oy keskittyi polttonesteiden markkinointiin Suomessa, Ruotsissa ja Norjassa sekä uusiutuvan energian ratkaisuihin.  31.12.2017 St1 Group Oy fuusioitiin St1 Nordic Oy:öön.

St1 Groupilla oli öljynjalostamo Göteborgissa, jossa se työllisti noin 200 työntekijää. Kyseinen öljynjalostamo tuottaa bensiiniä, rikitöntä MK-1-dieseliä ja muita keskitisleitä sekä nestekaasua. Sen vuosittainen jalostuskapasiteetti on noin 30 miljoonaa barrelia raakaöljyä. Tuotteita myydään pääosin St1 Nordic-konserniin kuuluvan St1 Sverige AB:n jakeluasemaverkostossa sekä North European Oil Traden toimintoihin. Jalostamon yhteydessä toimii St1:n itse kehittämään teknologiaan perustuva Etanolix®- laitos, jossa tehdään liikennekäyttöön bioetanolia muun muassa alueella sijaitsevien leipomoiden jätteistä. Laitoksen toimitti St1 Biofuels ja sitä hallinnoi St1:n ja SOK:n omistama North European Bio Tech Oy (NEB).   

## Organisaatio
Vuonna 2015 St1 Group Oy -konserniin kuuluivat 
*St1 Sweden Holding AB, 
*St1 Supply AB
*St1 Refinery AB.

St1 Group Oy omisti 50 % lentokoneiden tankkausliiketoimintaa Norjassa harjoittavasta Aviation Fuelling Services Norway AS:sta. Toisen puolikkaan omisti Shell Exploration and Production Holdings B.V. 

St1 Group Oy:n toimitusjohtaja Kim Wiio oli toimitusjohtaja myös St1 Nordic Oy:ssä. Hallituksen puheenjohtaja Mika Anttonen on myös hallituksen ainoa jäsen, hänen varasijallaan on Kim Wiio. 

## Historia

Joulukuussa 2014 kerrottiin, että  St1 Group Oy aloittaa lentopolttoaineiden yhteisyrityksen Shellin kanssa Norjassa.

## Lähteet
Ariake

**Ariake** voi tarkoittaa seuraavia asioita:

;Maantiede
*Ariake, Tokion kaupunginosa Kōtōn erillisalueella
*Ariakenmeri, Kyūshūn saaren ympäröimä merialue Japanissa

;Keisarillisen Japanin laivasto
**[[Ariake (1904)|Ariake]]* (1904), Harusame-luokan hävittäjä
**[[Ariake (1934)|Ariake]]* (1934), Hatsuharu-luokan hävittäjä

;Japanin meri-itsepuolustusvoimat
*JDS Ariake (DD-183), Ariake-luokan hävittäjä
*JDS Ariake (DD-109), Murasame-luokan hävittäjä
Dabo

**Dabo** on maalaiskunta Koulikoron alueen Naran piirissä Malissa. Sen keskuskylä Boulal sijaitsee lähellä Mauritanian rajaa 140 kilometriä Narasta länteen. Kunnassa on 11&nbsp;600 ja keskuskylässä 3&nbsp;000 asukasta.

Dabon kunnan pinta-ala on 2&nbsp;337 neliökilometriä. Se rajoittuu luoteessa Naran piirin Allahinan, pohjoisessa Dogofryn, idässä Dillyn ja kaakossa Falloun kuntiin sekä lännessä Kayesin alueeseen.

Kuntaan kuuluu kymmenen kylää. Asukkaat ovat etupäässä soninkeja. Lisäksi on maureja ja jonkin verran bambaroita.

Boulalista on ympärivuotiset tieyhteydet lähikuntiin. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat durra, hirssi, lehmänpapu, teehibiskus, maissi, maapähkinä, maapapu ja vihannekset. Kotieläimiä ovat naudat, lampaat, vuohet, hevoset, aasit ja siipikarja. Boulalissa, Sekelossa ja Waouroussa pidetään viikoittaiset markkinat. Nuoriso muuttaa ansiotöihin kaupunkeihin ja ulkomaille. Palveluihin kuuluvat koulut ja kaksi terveyskeskusta.

## Lähteet
Murasame

**Murasame** voi tarkoittaa seuraavia asioita:

;Keisarillisen Japanin laivasto
*Murasame (1902), Harusame-luokan hävittäjä
*Murasame (1935), Shiratsuyu-luokan hävittäjä

;Japanin meri-itsepuolustusvoimat
*Murasame-luokka (1958), kolmen aluksen hävittäjäluokka
*JS Murasame (DD-107), Murasame-luokan hävittäjä
*Murasame-luokka (1994), neljän valmistuneen aluksen muodostama hävittäjäluokka
*JS Murasame (DD-101), Murasame-luokan hävittäjä
Moirans-en-Montagne

M**oirans-en-Montagne** on kunta itäisessä Ranskassa Juran departementissa Burgundi-Franche-Comtén alueella. Se sijaitsee Vouglansin tekojärven itärannalla.
 
Seudun metsiä on hyödynnetty puusepäntöissä jo 1200-luvulta saakka. Ajan myötä paikalliset käsityöläiset alkoivat erikoistua tekemään shakkilautoja ja nappeja. Tämä johti kehityksen leluteollisuuteen. Nykyään kunnassa on lelumuseo *Le Musée du Jouet*, jossa voi nähdä paikallista käsityötaitoa.

## Lähteet

## Aiheesta muualla
Akizuki

**Akizuki** voi tarkoittaa seuraavia asioita:

*Akizuki (klaani), japanilainen aatelissuku
*Akizuki (sukunimi), japanilainen sukunimi
*Akizuki-kapina, kapina Japanissa 1876

;keisarillisen Japanin laivasto
*Akizuki-luokka, hävittäjäluokka
**Akizuki (1941), Akizuki-luokan hävittäjä

;Japanin meri-itsepuolustusvoimat
*Akizuki-luokka (1959), hävittäjäluokka
**JS Akizuki (DD-161), Akizuki-luokan hävittäjä
*Akizuki-luokka (2010), hävittäjäluokka
**JS Akizuki (DD-115), Akizuki-luokan hävittäjä
Hatsuzuki (1942)

**Hatsuzuki** () oli keisarillisen Japanin laivaston Akizuki-luokan hävittäjä toisessa maailmansodassa.

## Valmistus

Alus tilattiin vuoden 1939 hankinnoissa Maizurun laivastontelakalta, missä köli laskettiin 25. heinäkuuta 1941. Alus laskettiin vesille 3. huhtikuuta 1942 ja otettiin palvelukseen vielä saman vuoden lopulla 29. joulukuuta.

## Palvelus
Alus upposi 25. lokakuuta 1944 Cape Enganon edustalla käydyssä taistelussa ja poistettiin alusluettelosta 10. joulukuuta 1944.

## Lähteet

*
*
*

### Viitteet
Pione Sisto

**Pione Sisto Ifolo Emirmija** (s. 4. toukokuuta 1995 Kampala, Uganda) on tanskalainen jalkapalloilija. Pelipaikaltaan hän on oikea laitalinkki. Sisto edustaa Espanjan pääsarjassa pelaavaa Celta Vigoa.

## Seurajoukkueura

### Midtjylland

Sisto edusti juniorivuosinaan Tjørringiä (2002–2010) ja Midtjyllandia (2010–2013). Hän pelasi ensimmäisen Tanskan Superliigan ottelunsa 18. marraskuuta 2012, kun Midtjylland hävisi vierasottelun FC Kööpenhaminalle 1–2. Yhteensä Sisto pelasi kymmenen liigaottelua kaudella 2012–2013. Seuraavien kolmen kauden ajan hän lukeutui Midtjyllandin runkopelaajiin pelaten niiden aikana yhteensä 78 liigaottelua, joissa hän teki 18 maalia. Ensimmäisen liigamaalinsa Sisto teki 19. heinäkuuta 2013 Midtjyllandin voittaessa Aarhus GF:n vieraissa 2–0. Kaudella 2014–2015 Sisto oli mukana voittamassa Tanskan-mestaruutta. Kaudella 2016–2017 Sisto ehti edustaa Midtjyllandia kahdessa liigaottelussa, joissa hän teki kaksi maalia.

### Celta Vigo
31. heinäkuuta 2016 Sisto siirtyi Espanjan pääsarjassa pelaavaan Celta Vigoon kuuden miljoonan euron siirtosummalla.

## Maajoukkueura

Tanskan A-maajoukkueessa Sisto pelasi ensimmäisen ottelunsa 4. syyskuuta 2015, kun Tanska pelasi kotonaan maalittoman tasapelin Albaniaa vastaan EM-kilpailujen 2016 karsinnoissa. Ottelu oli hänen ainoansa kyseisissä karsinnoissa.

## Lähteet
Zeca

**José Carlos Cracco Neto** eli **Zeca** (s. 16. toukokuuta 1994 Paranavaí, Brasilia) on brasilialainen jalkapalloilija. Pelipaikaltaan hän on vasen laitapuolustaja. Zeca edustaa Brasilian pääsarjassa pelaavaa Santosia. Zeca auttoi Brasiliaa voittamaan kultamitalin vuoden 2016 kesäolympialaisissa aloittamalla turnauksen kaikki kuusi ottelua ja pelaamalla 554 minuuttia mahdollisista 570 minuutista.

## Lähteet
Niizuki (1942)

**Niizuki** () oli keisarillisen Japanin laivaston Akizuki-luokan hävittäjä toisessa maailmansodassa.

## Valmistus

Alus tilattiin Mitsubishin Nagasakin telakalta, missä köli laskettiin 8. joulukuuta 1941. Alus laskettiin vesille 29. kesäkuuta 1942 ja otettiin palvelukseen 31. maaliskuuta 1943 päällikkönään Kaneda Kiyoshi, joka oli aiemmin *[[Hayashio]]n* päällikkönä.

## Palvelus
Alus liitettiin 1. huhtikuuta Japanin 1. laivaston 1. hävittäjälaivueeseen miehistön koulutukseen. Se lähti 18. toukokuuta Kuresta Yokosukaan Yhdysvaltain joukkojen noustua maihin Attulla. Alus palasi myöhemmin Kureen. Alus liitettiin 31. toukokuuta Japanin 8. laivastoon. Alus lähti 8. kesäkuuta Kuresta Yokosukaan, mistä se suojasi saattueen Trukille 16.-21. kesäkuuta. Alus suojasi *[[Suzukaze (1937)|Suzukazen]]* ja *[[Ariake (1934)|Ariaken]]* kanssa *[[Kumano (1936)|Kumanoa]]* ja *[[Suzuya (1934)|Suzuyaa]]*, jotka kuljettivat 5. ja 28. ilmapuolustusyksiköt Rabauliin, missä *Niizukista* tuli 3. hävittäjälaivueen komentajan kontra-amiraali Akiyama Teruon lippulaiva.

Alus lähti 1. heinäkuuta Rabaulista Shortlandsiin. Seuraavana päivänä alus johti Rendovan pommituksen suojausosastossa, jolloin se kohtasi Yhdysvaltain laivaston PT-veneitä. Alus johti 4.-5. heinäkuuta joukkojenkuljetusta Kolombangaraan, mikä kuitenkin peruutettiin osaston kohdatessa Yhdysvaltain laivaston osaston. Seuranneessa kahakassa upotettiin hävittäjä *[[USS Strong (DD-467)|USS Strong]]*. Alus johti 5.-6. heinäkuuta joukkojenkuljetusta Kolombangaraan.  Yhdysvaltain laivaston risteilijöistä ja hävittäjistä kootun osaston tykkituli upotti *Niizukin* viisi merimailia Kolombangarasta itään. Aluksen kokonaistappioista ei ole tietoa, mutta aluksenpäällikkö komentaja Kaneda ja laivueenkomentaja Akiyama saivat surmansa.

## Lähteet
*
*
*

### Viitteet
Wakatsuki (1942)

**Wakatsuki** () oli keisarillisen Japanin laivaston Akizuki-luokan hävittäjä toisessa maailmansodassa.

## Valmistus

Alus tilattiin Mitsubishin Nagasakin telakalta, missä köli laskettiin 9. maaliskuuta 1942. Alus laskettiin vesille vielä saman vuoden lopulla 24. joulukuuta ja otettiin palvelukseen 31. toukokuuta 1943.

## Palvelus
Alus upotettiin 11. marraskuuta 1944.

## Lähteet

*
*
*

### Viitteet
John Linsén

**John Linsén** (19. syyskuuta 1864 Alavus – 4. elokuuta 1916 Helsinki) oli suomalainen lehtimies ja liikemies.

Linsénin vanhemmat olivat piirilääkäri Adolf Leopold Linsén (1840–1881) ja Johanna Matilda Elisabet Montin. Hän pääsi ylioppilaaksi 1884 Kuopion yksityislyseosta ja toimi sitten lehtimiehenä ja liikemiehenä.

Linsén oli vuosina 1893–1895 ruotsinkielisen vuonna 1881 perustetun urheilulehti Sportenin toimittajana. Lehden levikki laski nopeasti Linsénin vähennettyä metsästyksen ja purjehduksen osuutta. Aluksi kerran ja Linsénin aikana kahdesti kuukaudessa ilmestynyt lehti jouduttiin lopettamaan taloudellisista syistä keväällä 1895. Osasyynä sen vaikeuksiin oli ruotsalaisen *[[Tidning för idrott]]* -lehden leviäminen Suomeen. Linsén oli sitten Nya Pressen-lehden aputoimittajana ja vuodesta 1898 Porissa ilmestyneen Björneborgs Tidning-lehden päätoimittajana aina vuoteen 1905 saakka. Hän oli mukana myös Voima-liiton toiminnassa.

## Toimitustöitä
* *Tampereen metsästys- ja ampumaseuran juhlalehti yhdistyksen 25 vuotiseen juhlaan - Tammerfors jagt- och skjutförenings festpublikation utgifven till erinsan af föreningens 25:års fest : 18 14/VI 79-19 26/VI 04* ; toim. John Linsén. Lilius ja Hertzberg, Helsinki 1904

## Lähteet
Momi (1919)

**Momi** () oli keisarillisen Japanin laivaston Momi-luokan hävittäjä, joka oli palveluksessa maailmansotien välillä.

## Valmistus

Alus tilattiin Yokosukan laivastontelakalta. Sen köli laskettiin 23. tammikuuta 1918 ja alus laskettiin vesille 10. kesäkuuta 1919. Alus otettiin palvelukseen vielä saman vuoden lopulla 27. joulukuuta.

## Palvelus
Alus poistettiin palveluksesta 1. huhtikuuta 1932.

## Lähteet
*
*

### Viitteet
Oaksin räjähdys

**Oaksin räjähdys** Yorkshiressa Englannissa surmasi 361 kaivostyöläistä. Ennen Senghenyddin kaivosturmaa vuonna 1913 se oli Ison-Britannian pahin kaivosonnettomuus.

Dearne Valley Landscape Partnershipin tutkimuksessa löydettiin 383 henkilön nimet, joiden oletetaan kuolleen onnettomuudessa.

## Lähteet
Ricardo Esgaio

**Ricardo Sousa Esgaio** (s. 16. toukokuuta 1993 Nazaré, Portugali) on portugalilainen jalkapalloilija. Pelipaikaltaan hän on oikea laitapuolustaja.

Esgaio pelasi ensimmäisen ottelunsa Portugalin pääsarjassa 5. tammikuuta 2013, kun hänen edustamansa Sporting CP hävisi kotonaan Paços de Ferreiralle 0–1. Hän pelasi kaudella 2012–2013 yhteensä kolme pääsarjaottelua. Kaudella 2013–2014 Esgaio ei pelannut pääsarjaotteluita. Kaudella 2014–2015 Esgaio pelasi yhteensä 18 pääsarjaottelua, joista 15 lainalla Académicassa. Kaudella 2015–2016 Esgaio edusti Sporting CP:tä kahdeksassa pääsarjaottelussa.

Esgaio on edustanut Portugalia kaikissa ikäluokissa alle 16-vuotiaista alle 23-vuotiaisiin ja pelannut yhteensä yli 90 nuorten maaottelua. Hän oli mukana saavuttamassa alle 21-vuotiaiden EM-hopeaa 2015.

## Lähteet
Hotel Lilla Roberts

**Hotel Lilla Roberts** on Helsingin Kaartinkaupungissa sijaitseva hotelli. Vuonna 2015 avatussa hotellissa on 130 huonetta, kaksi kokoustilaa, baari Lilla e. ja ravintola Krog Roba.

Lilla Roberts sijaitsee Kasarmitorin kulmassa Selim A. Lindqvistin suunnittelemassa ja vuonna 1909 rakennetussa talossa, joka rakennettiin alun perin Kasarmitorin sähköasemaksi, sekä Pienen Roobertinkadun puolelle vuonna 1931 valmistuneessa Gunnar Taucherin suunnittelemassa viereisessä rakennuksessa, joka oli alkuaan Helsingin teknillisten laitosten hallintorakennus. Vuosina 1974–2012 molempia rakennuksia käytti Helsingin poliisilaitos ja niissä toimi keskustan poliisipiiri sekä yksi Helsingin poliisiasemista. Kun poliisilaitos vuonna 2012 siirsi toimintonsa täältä Pasilan poliisitaloon, Royal Ravintolat osti kiinteistön Helsingin Energialta 10,8 miljoonalla eurolla ja myi kiinteistön eteenpäin Kämp Groupille. Jaakko Puron suunnittelema Lilla Roberts avattiin 12. elokuuta 2015.

## Lähteet

## Aiheesta muualla
* Virallinen sivusto
Carlos Mané

**Carlos Manuel Cardoso Mané** (s. 11. maaliskuuta 1994 Lissabon, Portugali) on portugalilainen jalkapalloilija. Pelipaikaltaan hän on oikea laitalinkki. Mané edustaa Rio Avea. Hän on kotimaansa lisäksi pelannut Saksassa.

Mané pelasi ensimmäisen ottelunsa Portugalin pääsarjassa 5. lokakuuta 2013, kun hänen edustamansa Sporting CP voitti kotonaan Vitória Setúbalin 4–0. Ensimmäisen pääsarjamaalinsa Mané teki 15. helmikuuta 2014 Sporting CP:n voittaessa kotonaan Olhanensen 1–0. Yhteensä hän pelasi 18 liigaottelua ja teki kaksi maalia kaudella 2013–2014. Kaudella 2014–2015 Mané pelasi Portugalin pääsarjassa 29 ottelua ja teki kuusi maalia. Lisäksi hän oli voittamassa Portugalin cupia. Kaudella 2015–2016 Mané voitti Sporting CP:n kanssa Portugalin supercupin. Liigakauden aikana hän pelasi 11 ottelua ja teki yhden maalin.

Elokuussa 2016 Sporting CP lainasi Manén Saksan 2. Bundesliigassa pelaavaan VfB Stuttgartiin.

Mané on edustanut Portugalia kaikissa ikäluokissa alle 15-vuotiaista alle 21-vuotiaisiin. Hän oli mukana saavuttamassa alle 21-vuotiaiden EM-hopeaa 2015.

## Lähteet
Eve Kivi

**Eeve ”Eve” Kivi** (s. 8. maaliskuuta 1938 Paide) on virolainen näyttelijä, joka on tehnyt yli 50 roolia neuvostoliittolaisissa ja virolaisissa elokuvissa. Suomessa hänen tunnetuin roolinsa on Seppo Ilmarisen sisaren Annikin osa vuoden 1959 suomalais-neuvostoliittolaisessa yhteistyöelokuvassa *[[Sampo (elokuva)|Sampo]]*.

## Kirjallisuutta
*Arme, Lea & Kivi, Eve: *Ma olen elanud*, Ajakirjade Kirjastus, Tallinna, 2010. . 

## Lähteet
Theodor Tigerstedt

**Theodor Albert Tigerstedt** (24. syyskuuta 1829 Nilsiä – 26. maaliskuuta 1910 Helsinki) oli suomalainen piirilääkäri, päätoimittaja ja moninkertainen valtiopäivämies.

Tigerstedtin vanhemmat olivat kuopiolainen nimikauppias, Juantehtaan patruuna Adolf Vilhelm Tigerstedt (k. 1853) ja Maria Gustava Collin. Hän pääsi ylioppilaaksi 1843 yksityistodistuksella ja opiskeli sitten Helsingin yliopistossa. Tigerstedt valmistui filosofian kandidaatiksi ja maisteriksi 1850 ja suoritti farmaseuttisen tutkinnon 1852. Hänestä tuli lääketieteen kandidaatti 1853, lääketieteen lisensiaatti 1857 ja lääketieteen tohtori 1860. Hän toimi lääketieteellisen tiedekunnan kuraattorina 1856–1857.

Tigerstedt oli Porin 1. kaupunginlääkäri vuodesta 1857 ja Hämeenlinnan piirin piirilääkäri 1879–1890. Hän toimi Porissa ilmestyneen Björneborgs Tidning–lehden päätoimittajana 1860–1865 ja 1873–1882 sekä oli Pohjoismaiden Osakepankin Hämeenlinnan konttorin johtajana 1883–1892. Tigerstedt osallistui aatelissäädyssä valtiopäiville 1885, 1888, 1891, 1894, 1897, 1899, 1900, 1904–1905 ja 1905–1906. Hän omisti Meijerhovin kartanon Pieksämäellä.

Tigerstedt oli naimisissa serkkunsa Ida Rosalie Aschanin (k. 1903) kanssa. Tigerstedtin veljiä olivat puutavara-alan liikemies, tilanomistaja ja valtiopäivämies Gustaf Adolf Fredrik Tigerstedt (1813–1878) ja lehtori, historiantutkija Karl Konstantin Tigerstedt (1822–1902).

## Lähteet
Pitkä vaalea mustakenkäinen

**Pitkä vaalea mustakenkäinen** (*Le Grand blond avec une chaussure noire*) on Yves Robertin ohjaama ranskalainen komediaelokuva vuodelta 1972. Ohjaaja on tehnyt myös käsikirjoituksen yhdessä Francis Veberin kanssa. Elokuvan pääosissa näyttelevät Pierre Richard, Mireille Darc ja Bernard Blier.

Tarinassa pahaa-aavistamaton viulisti Perrin (Richard) joutuu tietämättään vakoiluosapuolten sekavan välienselvittelyn pyörteisiin.

## Rooleissa

## Musiikki
Elokuvan musiikin on säveltänyt Vladimir Cosma, ja sen esittää tuolloin suosittu panhuilunsoittaja, romanialainen Gheorghe Zamfir. Koska päähenkilö on orkesteriviulisti, elokuvassa kuullaan myös katkelmia klassisen musiikin teoksista.

## Esitykset Suomessa
Elokuva sai teatteriensi-iltansa Suomessa 1973, ja se on esitetty Suomen televisiokanavilla elokuussa 1986 (Yle TV2) ja joulukuussa 1994 (Yle TV1).

## Vastaanotto ja jälkimaine
*Pitkä vaalea mustakenkäinen* palkittiin Hopeisella karhulla vuoden 1973 Berliinin elokuvajuhlilla.

*Helsingin Sanomien* tv-arvostelussa 1986 Mikael Fränti piti elokuvaa hupaisana kertakäyttökomediana, joka ”tarjoaa hauskoja oivalluksia ja vähän purevaa piruiluakin” etenkin Ranskan poliisitoimen suuntaan.

## Jatko-osat ja uusintaversio
Elokuva sai monia jatko-osia ja jäljittelijöitä, kuten *[[Pitkän vaalean mustakenkäisen paluu]]* (Le retour du grand blond, 1974), *[[Pitkä vaalea punatukkainen]]* (La moutarde me monte au nez, 1974), *[[Pitkä vaalea pinteessä]]* (Le Jouet, 1976) ja *[[Olen ujo... mutta paranemaan päin]]* (Je suis timide... mais je me soigne, 1978), videona nimellä *Pitkän vaalean kosto*  (*[[Video-opas]]* 2/5 tähteä). Monet muutkin Pierre Richardin pääosan ja olemuksen varaan rakennetut komediat saivat ranskaksi tai muilla kielillä nimiä, joissa esiintyvät sanat ”pitkä vaalea” (), vaikkei tarinoilla tai Robertin kulloisellakin hahmolla ole välttämättä tekemistä tämän ”alkuperäisen” elokuvan kanssa. Myös Robertin hahmon nimi François Perrin toistuu monissa myöhemmissä Francis Veberin kirjoittamissa komedioissa muidenkin kuin Robertin näyttelemänä.

Vuonna 1985 elokuvasta tehtiin Tom Hanksin tähdittämä, mutta silti vähän arvostettu amerikkalaisversio nimeltä *[[Kohtalon kalossi]]* (The Man With One Red Shoe).

## Lähteet

## Aiheesta muualla
*
*
Marvin Zeegelaar

**Marvin Romeo Kwasie Zeegelaar** (s. 12. elokuuta 1990 Amsterdam, Alankomaat) on alankomaalainen jalkapalloilija. Pelipaikaltaan hän on vasen laitapuolustaja. Hän on pelannut kotimaansa lisäksi Espanjan, Turkin, Englannin, Portugalin ja Italian sarjoissa.

Zeegelaar siirtyi vuonna 2006 Ajaxiin, jossa hän pelasi ensimmäisen Alankomaiden pääsarjan ottelunsa 8. elokuuta 2009 Ajaxin voittaessa kotonaan RKC Waalwijkin 4–1. Zeegelaar pelasi Alankomaiden pääsarjassa vuosina 2009–2011 yhteensä 16 ottelua, joista 12 lainalla Excelsiorissa kevätkaudella 2011. Kesällä 2011 hän siirtyi ilmaisella siirrolla espanjalaisen Espanyolin kakkosjoukkueeseen. Kesällä 2012 Zeegelaar siirtyi Turkin Superliigassa pelaavaan Elazığsporiin. Hän pelasi 19 liigaottelua kaudella 2012–2013. Syyskauden 2013 Zeegelaar oli lainassa Englannin mestaruussarjassa pelaavassa Blackpoolissa, jossa hän pelasi kaksi sarjaottelua. Kevätkaudella 2014 Zeegelaar edusti Elazığsporia 15 liigaottelussa.

Elokuussa 2014 Zeegelaar siirtyi Portugalin pääsarjassa pelaavaan Rio Aveen, jossa hän kaudella 2014–2015 pelasi 25 liigaottelua. Zeegelaar onnistui maalinteossa 9. maaliskuuta 2015 Nacionalia vastaan kotikentällä pelatussa 1–1-tasapeliin päättynessä ottelussa. Maali oli hänen ensimmäisensä pääsarjatasolla. Kauden 2015–2016 syyspuoliskolla Zeegelaar pelasi Rio Avessa 12 liigaottelua ja teki kolme maalia. Tammikuussa 2016 hän vaihtoi seuraa sarjan sisällä siirtyen Sporting CP:hen, jossa pelasi loppukauden aikana 11 pääsarjaottelua. Seuraavalla kaudella hän pelasi Sportingissa 20 liigaottelua.

Kesällä 2017 Zeegelaar siirtyi Watfordiin. Vuoden 2019 alkupuoliskon hän oli lainalla italialaisseura Udinesessa ja pelasi Serie A:ssa 12 ottelua, joista yhdeksässä täydet minuutit. Tammikuussa 2020 hän siirtyi Udinesen omistukseen. Hän pelasi loppukauden 2019–2020 aikana 13 Serie A -ottelua. Seuraavalla kaudella hän pelasi Serie A:ssa 24 ottelua ja teki maalin vierasottelussa Juventusta vastaan. Kaudella 2021–2022 hän pelasi Serie A:ssa 14 ottelua.

## Lähteet
Hotel St. George

**Hotel St. George** on vuonna 2018 avattu hotelli Helsingissä. Se sijaitsee Yrjönkadun ja Lönnrotinkadun kulmassa Vanhan kirkkopuiston laidalla. Hotellissa on 153 huonetta, 5 sviittiä, uima-altaalla varustettu spa, kuntosali, ravintola, leipomo ja cocktail-baari. Hotellin sisäpihalla on lasikattoinen talvipuutarha.

Rakennuksissa ovat toimineet ennen hotellia muun muassa Suomalaisen Kirjallisuuden Seuran kirjapaino, *[[Uusi Suometar|Uuden Suomettaren]]* ja *[[Uusi Suomi|Uuden Suomen]]* lehtitoimitukset, Finnfacts-tiedotustoimisto sekä Helsingin Suomalainen Klubi. Suurempi kiinteistön rakennuksista (Yrjönkatu 13) on peräisin 1890-luvulta, toinen (Lönnrotinkatu 4) vuodelta 1910. Molemmat ovat arkkitehti Onni Tarjanteen suunnittelemia. Kiinteistön sisäosissa on myös 1840-luvulta peräisin olevia osia. Yrjönkadun alun perin asuintaloksi piirrettyä rakennusta on korotettu 1920-luvun lopulla kolmella kerroksella.

St. George on Kämp Collection Hotelsin kymmenes hotelli pääkaupunkiseudulla. St. George Oy oli vuonna 2019 Suomen 12:nneksi suurin majoitusalan yritys 13 miljoonan euron liikevaihdollaan. Kämp Collection -konserni oli liikevaihdoltaan Suomen kolmanneksi suurin hotelliryhmä Scandic- ja Sokos-hotellien jälkeen.

## Lähteet

## Aiheesta muualla
* Virallinen sivusto
* Hotel St. George Facebookissa
Jussi Valkonen

**Jussi Uolevi Valkonen** (s. 14. toukokuuta 1947 Kokkola) on suomalainen kemisti ja kemian emeritusprofessori. Hän toimi Jyväskylän yliopistossa epäorgaanisen kemian professorina 1982–2011. 

## Akateeminen ura

Jussi Valkonen opiskeli Teknillisessä korkeakoulussa ja valmistui sieltä tekniikan tohtoriksi 1979. Valmistuttuaan hän toimi TKK:ssa tutkijana epäorgaanisen kemian laboratoriossa. Vuoden 1982 alussa hänet nimitettiin Jyväskylän yliopiston kemian professoriksi opetusalanaan epäorgaaninen kemia. 

Aloittaessaan professorina Valkonen joutui perehtymään meneillään olevaan yliopistouudistukseen. Uudistuksen mukana otettiin mm. käyttöön opintoviikko, joka vastasi 40 tunnin opiskelua. Hallintomiehenä Valkonen puolusti yliopistodemokratian lisäämistä. Käytännössä kuitenkin byrokratia lisääntyi uudistuksen seurauksena.

Virkavuosinaan Valkonen ohjasi useita väitöskirjoja. Hänen kaudellaan Jyväskylän yliopiston kemian laitoksen epäorgaanisen ja analyyttisen kemian osastolla valmistui yli 30 väitöskirjaa.

Valkonen toimi virassaan vuoden 2011 loppuun, jolloin jäi eläkkeelle.

### Hallintotehtävät

Professorintoimen ohella Valkonen osallistui Jyväskylän yliopiston kemian laitoksen hallintotehtäviin. Sen lisäksi hän toimi tiedekuntansa ja yliopiston hallinnossa. Kemian laitoksella hän toimi analyyttisen kemian osaston johtajana ja kemian laitoksen johtajana. 

Laitoksen hallinnon keskeisiä tehtäviä olivat erilaiset laitehankinnat. Vuonna 1986 kemian laitokselle saatiin uusi yksikidediffraktometri, jonka hankintaan professori Valkonen osallistui. Jyväskylän yliopiston kemian laitoksen yksikide- ja pulveridiffraktiometrilaitteistot ovat liki koko ajan olleet Suomen parhaisiin kuuluvia. Vielä vuonna 2011 Valkonen osallistui uusien yksikidediffraktiometrilaitteiden hankintaprojektiin ja hän ehti nähdä niiden asennuksen. 

Jyväskylän yliopiston matemaattis-luonnontieteellisessä tiedekunnassa Valkonen työskenteli varadekaanina ja dekaanina. Hän oli toiminut vasta vähän aikaa professorina, kun hänet 1986 valittiin tiedekunnan dekaaniksi. Hän toimi virassa vuoteen 1988 asti. Sitten hänet valittiin yliopiston vararehtoriksi. Vielä myöhemmin Valkonen oli vielä tiedekuntansa varadekaanina. 

## Tutkimusura

Professori Valkosen keskeinen tutkimuskohde oli erilaisten epäorgaanisten yhdisteiden ja koordinaatiokompleksien syntetiikka ja analysointi. Hän tutki näitä röntgenkristallografian avulla. Professorina hän pyrki aina siihen, että laitoksella on riittävä laitekanta tutkimuksia silmällä pitäen.

Valkonen julkaisi epäorgaanisen kemian alalta yli 130 tieteellistä artikkelia. 

## Lähteet
Samsung Galaxy J5

**Samsung Galaxy J5** on Samsung Electronicsin kesäkuussa 2015 esittelemä ja heinäkuussa julkaisema älypuhelin, jossa on esiasennettuna Android 5.0 "Lollipop" -käyttöjärjestelmä.

## Tekniset tiedot
### Muotoilu
Samsung Galaxy J5 -älypuhelimessa on 5-tuumainen näyttö HD-resoluutiolla.

### Fyysiset osat
Laitteesta löytyy Qualcomm Snapdragon 410 8916 -neliydinprosessori. Laitteessa on 1,5 gigatavua keskusmuistia ja 8 tai 16 gigatavua sisäistä tallennustilaa. Puhelimen muisti on laajennettavissa enintään 128 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama.

Videokuvaus voidaan tehdä 1080p (Full HD) -resoluutioilla 30 fps.

### Ohjelmisto
Julkaisuhetkellä laitteessa oli esiasennettuna Android 5.0 Lollipop. Myöhemmin laitteeseen on tullut päivitys Android 5.1 Lollipop -versioon ja sen jälkeen laite on vielä saanut päivityksen Android 6.0 Marshmallow -versioon.

## Lähteet
* PhoneArena: Samsung Galaxy J5

### Viitteet

## Aiheesta muualla
Plussa

**Plussa** voi tarkoittaa seuraavia asioita
*K-Plussa, Keskon kanta-asiakasjärjestelmä
*Plussa-areena, jäähalli Ylitorniolla

## Katso myös
*Plus
Pohjoismaiden Osakepankki

**Pohjoismaiden Osakepankki Kauppaa ja Teollisuutta varten** (**Nordiska Aktiebanken för Handel och Industri**, myös **Pohjoispankki**) oli suomalainen vuosina 1873–1919 toiminut liikepankki. 

Pohjoismaiden Osakepankin perusti vuonna 1873 joukko viipurilaisia liikemiehiä. Perustamiseen liittyi keinottelun vivahde: Pankin osakepääoma oli tarkoitus markkinoida Keski-Eurooppaan ja varat sijoitettaisiin yrityksiin Venäjällä. Jotta vältyttäisiin Venäjällä ehkä syntyviltä hankaluuksilta, pankki perustettiin Suomeen kuuluneeseen Viipuriin.***'

Osakepääomaa saatiin kerättyä 12 miljoonaa markkaa. Ovensa pankki avasi 21.2.1873. Saadakseen kaavailtuja voittoja Venäjältä avasi pankki asioimiston Pietariin 1876. Se oli kuitenkin suuri virheinvestointi; konttorin lopettamisen yhteydessä jouduttiin osakepääoma alentamaan 8 miljoonaan markkaan.***'

Pohjoispankin pääkonttori oli Viipurissa vuoteen 1907 saakka, jolloin se siirrettiin Helsinkiin. Osa osakkaista vastusti siirtoa. He perustivat Viipuriin uuden pankin, Suomen Kauppapankin.

Pohjoispankilla oli haarakonttoreita myös muissa Suomen kaupungeissa. 1910-luvulla pankilla oli 35 konttoria.

Vuonna 1919 Pohjoismaiden Osakepankki ja Suomen Yhdyspankki fuusioituivat muodostaen Pohjoismaiden Yhdyspankin. Yhdistetty pankki aloitti toimintansa 1.10.1919. Fuusiota oli yritetty jo useasti aiemminkin, mutta se oli kaatunut toisen osapuolen viipurilaisuuden korostumiseen ja toisaalta pankkien omaisuuden luotettavaan ja tasapuoliseen määrittämiseen. Vuonna 1918 kiristynyt taloudellinen tilanne ajoi pankit jälleen fuusioneuvotteluihin. Yhtenä fuusion hyötynä oli se, että syntyvä pankki sai pankkien suuruuskilpailun kärkipaikan pois Kansallis-Osake-Pankilta.

Pohjoispankin osake noteerattiin Helsingin pörssissä vuosina 1912–1918. Osake oli useana vuonna pörssin vaihdetuin osake.

## Toimitusjohtajia
* Wilhelm Burjam 1873–1907
* Leon von Pfaler 1907–1919 

## Lähteet
Bas Leinders

**Bas Leinders** (s. 16. heinäkuuta 1975) on belgialainen moottoriurheilija. Leinders aloitti uransa kilpaillen vuodet 1994–1995 Formula Ford -sarjassa. Vuodet 2002–2003 hän kilpaili World Series by Nissan -sarjassa sijoittuen molempina vuosina sarjan kolmanneksi. Vuonna 2004 hän toimi Formula 1 -talli Minardin testikuljettajana ajaen Australiaa lukuun ottamat kaikki perjantain harjoitukset. Vuodesta 2005 alkaen hän ajanut FIA GT Championship -sarjassa. Leinders kilpaili kaudella 2014 NASCAR Whelen Euro Series -sarjassa.

## Formula 1 -tulokset

 Australian GP:ssä 2004 Leinders ei päässyt ajamaan harjoituksissa, sillä hän ei saanut ajamiseen vaadittavaa superlisenssiä.

## Formula 3000 -tulokset

## Lähteet

## Aiheesta muualla
* Kotisivut
Champagnole

**Champagnole** on kunta itäisessä Ranskassa Juran departementissa Burgundi-Franche-Comtén alueella. Se sijaitsee 812 metriä korkean vuoren *Mont Rivel*in juurella.

## Tunnettuja kuntalaisia
*Hervé Balland, maastohiihtäjä
*Sylvain Guillaume, yhdistetyn hiihtäjä
*Grégory Pujol, jalkapalloilija
*Quentin Fillon Maillet, ampumahiihtäjä

## Lähteet

## Aiheesta muualla
Tougouni

**Tougouni** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee lähellä Nigerjokea 80 kilometriä Koulikorosta koilliseen. Kunnassa on 12&nbsp;600 ja keskuskylässä 1&nbsp;700 asukasta.

Tougounin kunnan pinta-ala on 746 neliökilometriä. Se rajoittuu idässä Koulikoron piirin Nyaminan, etelässä Dinandougoun ja Méguétanin, lännessä Sirakorolan ja pohjoisessa Banamban piirin Duguwolowulan kuntiin. Seutu on pinnanmuodostukseltaan pääosin pensaikon peittämää tasankoa. 

Kuntaan kuuluu 23 kylää. Asukkaat ovat bambaroita, fulbeja, somonoja ja soninkeja. Yleisin kieli on bambara ja vallitseva uskonto islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä, puuvilla ja seesami. Kotieläimiä ovat lampaat, vuohdet, naudat, aasit ja hevoset. Lisäksi harjoitetaan käsityöammatteja ja kaupankäyntiä. Tougounissa, Gonindossa ja Koninassa pidetään viikoittaiset markkinat. Palveluihin kuuluu joukko alakouluja, yläkoulu, koulutus- ja kehittämiskeskus (CED), Tougounin terveyskeskus ja Koninan neuvola.

## Lähteet